કુકરમુંડા તાલુકાના બાલ્દા ગામના રહીશોએ ગત્ ઓકટોબર માસમાં મામલતદાર કુંકરમુંડાને આવેદનપત્ર આપતા જણાવ્યું હતું કે, બાલ્દા ગામમાં અંદાજિત ૧૨૦૦ થી વધુ ઉકાઇ અસરગ્રસ્ત એવા આદિવાસી સમાજના લોકો વસવાટ કરે છે, જે તે સમયે જેઓને રહેવા માટે પ્લોટ ફાળવામાં આવતા તે જગ્યા ઉપર વિસ્થાપિતો રહે છે, પરંતુ સમયાંતરે પરિવારના સભ્યોની સંખ્યા વધતી જતા હાલમાં સદર જગ્યા પૂરતી ન હોવાથી હાલાકી ભોગવે છે.